CELEX: 32017D0822(01)
Language: sk
Date: 2017-08-21 00:00:00
Title: Vykonávacie rozhodnutie Komisie z 21. augusta 2017 o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie [Maasvallei Limburg (CHOP)]

22.8.2017   
            
            
               SK
            
            
               Úradný vestník Európskej únie
            
            
               C 278/4
            
         VYKONÁVACIE ROZHODNUTIE KOMISIE
   z 21. augusta 2017
   o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie
   
   [Maasvallei Limburg (CHOP)]
   (2017/C 278/06)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
   keďže:
   
               (1)
            
            
               Belgicko a Holandsko v súlade s časťou II hlavou II kapitolou I oddielom 2 nariadenia (EÚ) č. 1308/2013 zaslalo žiadosť o ochranu názvu „Maasvallei Limburg“.
            
         
               (2)
            
            
               V súlade s článkom 97 ods. 2 nariadenia (EÚ) č. 1308/2013 Komisia túto žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 uvedeného nariadenia sú splnené.
            
         
               (3)
            
            
               S cieľom umožniť predkladanie námietok podľa článku 98 nariadenia (EÚ) č. 1308/2013 by sa jednotný dokument podľa článku 94 ods. 1 písm. d) daného nariadenia a odkaz na uverejnenie špecifikácie výrobku uskutočnené počas predbežného vnútroštátneho postupu na preskúmanie žiadosti o ochranu názvu „Maasvallei Limburg“ mali uverejniť v Úradnom vestníku Európskej únie,
            
         ROZHODLA TAKTO:
   Jediný článok
   Jednotný dokument vypracovaný na základe článku 94 ods. 1 písm. d) nariadenia (EÚ) č. 1308/2013 a odkaz na uverejnenie špecifikácie výrobku v súvislosti s názvom „Maasvallei Limburg“ (CHOP) sa nachádzajú v prílohe k tomuto rozhodnutiu.
   V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti ochrane názvu uvedeného v prvom odseku tohto článku.
   
      V Bruseli 21. augusta 2017
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      PRÍLOHA
      JEDNOTNÝ DOKUMENT
      
         „MAASVALLEI LIMBURG“
      
      
         PDO-BE-02172
      
      Dátum podania žiadosti: 12. 5. 2016
      1.   Názov (názvy) na zápis do registra
      
      Maasvallei Limburg
      2.   Druh zemepisného označenia
      
      CHOP – chránené označenie pôvodu
      3.   Kategórie vinohradníckych/vinárskych výrobkov
      
      
               
                  1.
               
               
                  Víno
               
            4.   Opis vín
      
      
         Acolon
      
      Pre túto kategóriu vín sú charakteristické odrody, ktoré možno opísať takto:
      
         Farba: tmavočervená.
      
         Vôňa: aróma červeného a čierneho ovocia ako malín, ostružín, čučoriedok a sliviek.
      
         Chuť: plná, ovocná chuť. Jemné triesloviny zabezpečujú rýchle dozrievanie vína vo fľaši. Vína Maasvallei Limburg si udržiavajú aj svoju kyslosť, pričom sa dosiahne vyvážený súlad medzi trieslovinami, ovocnosťou a hĺbkou vína.
      
         Koniec: prevažuje ovocná chuť.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Auxerrois
      
      Pre túto kategóriu vín sú charakteristické odrody, ktoré možno opísať takto:
      
         Farba: svetlá (citrónovožltá) a jasná.
      
         Vôňa: aróma zrelých žltých jabĺk, občas zelených hrušiek.
      
         Chuť: suchá, s príjemnou jemnou kyslosťou. Vína sú ovocné, s arómou jabĺk a hrušiek.
      
         Koniec: Koniec vína Auxerrois je u väčšiny ročníkov intenzívny a dlhý, najmä v dôsledku globálneho otepľovania, ktoré výrazne ovplyvnilo mikroklímu v oblasti Maasvallei Limburg.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Chardonnay
      
      Pre túto kategóriu vín sú charakteristické odrody, ktoré možno opísať takto:
      
         Farba: jasná, slamovožltá až stredne zlatá (účinok dreva).
      
         Vôňa: veľmi svieža, s ovocnou arómou citrónu, občas žltého melónu, marhule, masla, hrianky a vanilky, ako aj komplexných aróm (v dôsledku batonáže).
      
         Chuť: suchá. Pocit v ústach môže byť odlišný – od trpkého až po olejnatý. Vína sú ovocné a elegantné, ale pri dozrievaní v sude môžu nadobudnúť širšiu, intenzívnejšiu a bohatšiu chuť. V prípade vína Chardonnay dodáva štrk z oblasti Maasvallei Limburg značnú mineralitu. Terroir vo vínach umocňujú predovšetkým rafinované kyseliny.
      
         Koniec: štrkové podložia tvoria základ dlhotrvajúcej minerálnej intenzity.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Dornfelder
      
      Pre túto kategóriu vín sú charakteristické odrody, ktoré možno opísať takto:
      
         Farba: sýta, tmavočervená.
      
         Vôňa: Dornfelder má intenzívne ovocné arómy čerešní odrody amarena, ostružín a čiernej bazy.
      
         Chuť: prevažne plná, ovocná chuť. Pre oblasť Maasvallei Limburg sú charakteristické skôr diskrétne kyseliny a veľmi ľahké a zrelé triesloviny.
      
         Koniec: náznaky celého aromatického spektra nosu, často s arómou sladkého drievka.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Tramín červený
      
      Pre túto kategóriu vín sú charakteristické odrody, ktoré možno opísať takto:
      
         Farba: Víno má intenzívny žltý vzhľad s jasnými zlatými odleskami.
      
         Vôňa: Vôňa obsahuje široké spektrum aróm. Má silnú a komplexnú vôňu s výraznými tónmi exotického ovocia, kvetín, citrusov a korenín. Často sa vyskytujú aj arómy medu a zrelého ovocia.
      
         Chuť: Víno má výraznú plnosť a je dobre vyvážené s diskrétnymi kyselinami charakteristickými pre podložie oblasti Maasvallei Limburg.
      
         Koniec: náznaky celého aromatického spektra nosu, často s arómou sladkého drievka.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Burgundské biele
      
      Pre túto kategóriu vín sú charakteristické odrody, ktoré možno opísať takto:
      
         Farba: jasná, žltá farba.
      
         Vôňa: ovocná s tónmi zrelej hrušky a náznakom korenistej vône.
      
         Chuť: mineralita zo štrkového podložia oblasti Maasvallei Limburg s miernou perlivosťou.
      
         Koniec: Dlhé trvanie so zakončením plným chutí, vyváženými a výraznými kyselinami a ovocným charakterom, ktoré sú typické pre oblasť Maasvallei Limburg.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Burgundské sivé
      
      Pre túto kategóriu vín sú charakteristické odrody, ktoré možno opísať takto:
      
         Farba: jemná žltá s nádhernou retiazkou jemných bubliniek.
      
         Vôňa: čistá s intenzívnou arómou žltých hrušiek, medu (niekedy mandlí) a otvoreným prejavom korenín, korenia a kremeňa s jemne dymovou arómou.
      
         Chuť a koniec: dokonalá rovnováha medzi jemnými kyselinami, typickými pre oblasť Maasvallei Limburg, a náznakom medu, po ktorom nasleduje dlhý koniec.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Burgundské modré
      
      Pre túto kategóriu vín sú charakteristické odrody, ktoré možno opísať takto:
      
         Farba: biela, ružová a červená, ktorá prechádza od rubínovej až po granátovú.
      
         Vôňa: vína sú intenzívne a ovocné, s jemnými ovocnými arómami brusníc, malín, čriemch a voľne rastúcich ostružín.
      
         Chuť: Zamatovo jemná, so zrelými trieslovinami, vyvážená s výbornou štruktúrou a typickým výrazom terroir oblasti Maasvallei Limburg. Vo fľaši môže dozrievať do 10 rokov.
      
         Koniec: veľmi intenzívny a dlhý.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Rizling
      
      Pre túto kategóriu vín sú charakteristické odrody, ktoré možno opísať takto:
      
         Farba: citrónovožltá a jasná.
      
         Vôňa: veľmi svieža s intenzívnou vôňou bieleho kôstkového ovocia (broskýň) a jabĺk, občas zelenej hrušky a s náznakom citrusov.
      
         Chuť: Štrk v oblasti Maasvallei Limburg dodáva vínu dymovú minerálnu chuť s náznakom korenistej vône. Po dozretí prevažuje výrazná charakteristická aróma minerálneho oleja a medu.
      
         Koniec: intenzívny a dlhý.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Siegerrebe
      
      Pre túto kategóriu vín sú charakteristické odrody, ktoré možno opísať takto:
      
         Farba: svetložltá.
      
         Vôňa: Veľmi aromatické víno s typickými vlastnosťami svojich materských odrôd Madeleine Angevine a Tramín červený, ktoré sú ešte viac umocnené pestovaním v oblasti Maasvallei Limburg v korenistejšej príchuti a kyslosti, o ktorých je zo skúsenosti známe, že nie sú až také výrazné v iných vinárskych regiónoch.
      
         Chuť: dobrá kombinácia kyselín a aróm.
      
         Koniec: intenzívny pocit v ústach.
      
         Všeobecné analytické vlastnosti
      
      
                  Maximálny celkový obsah alkoholu (v obj. %)
               
               
                   
               
            
                  Minimálny skutočný obsah alkoholu (v obj. %)
               
               
                  9,5 
               
            
                  Minimálna celková kyslosť
               
               
                  4,5  v gramoch na liter, vyjadrená ako kyselina vínna
               
            
                  Maximálny obsah prchavých kyselín (v miliekvivalentoch na liter)
               
               
                   
               
            
                  Maximálny celkový obsah oxidu siričitého (v miligramoch na liter)
               
               
                   
               
            
         Iné charakteristické vlastnosti
      
      
                  —
               
               
                  Pokiaľ ide o čerstvé hrozno, čiastočne prekvasený hroznový mušt alebo mladé, ešte kvasiace víno, prirodzený obsah alkoholu (v objemových percentách) možno zvýšiť výlučne v poľnohospodárskom podniku výrobcu pridaním sacharózy, zahusteného hroznového muštu alebo rektifikovaného zahusteného hroznového muštu. Celkový prirodzený obsah alkoholu (v objemových percentách) možno zvýšiť o maximálne 2,5 obj. %.
               
            
                  —
               
               
                  Je povolené vykonať čiastočné zníženie obsahu kyselín v mušte a ešte kvasiacom mladom víne.
                  Po 15. 3. je povolené čiastočné zníženie obsahu kyselín vo víne do 1 g/l, vyjadreného ako kyselina vínna, t. j. 13,3 miliekvivalentov na liter (meq/l).
               
            
                  —
               
               
                  Ak sa nevymedzí jedna z uvedených vlastností, za platné minimálne a maximálne hodnoty sa považujú tie, ktoré sú stanovené v nariadení (EÚ) č. 1308/2013 a nariadení (ES) č. 606/2009 alebo prípadne vo vnútroštátnych ministerských nariadeniach.
               
            
                  —
               
               
                  Je možné vykonať sceľovanie, ale ide skôr o výnimku.
               
            5.   Enologické postupy
      
      a)   Základné enologické postupy
      
      Osobitný enologický postup
      Kvasenie vína s reguláciou teploty prostredníctvom systému chladenia a zahrievania v nádržiach z nehrdzavejúcej ocele a/alebo v dubových sudoch.
      b)   Maximálne výnosy
      
      
         Acolon, Auxerrois B, Chardonnay B, Tramín červený B, Burgundské biele B, Burgundské sivé G, Rizling B a Siegerrebe Rs.
      
      75 hektolitrov na hektár
      
         Acolon, Auxerrois B, Chardonnay B, Tramín červený B, Burgundské biele B, Burgundské sivé B, Rizling B a Siegerrebe Rs.
      
      10 750 kilogramov hrozna na hektár
      
         Dornfelder N
      
      90 hektolitrov na hektár
      
         Dornfelder N
      
      12 850 kilogramov hrozna na hektár
      
         Burgundské modré N
      
      60 hektolitrov na hektár
      
         Burgundské modré N
      
      8 600 kilogramov hrozna na hektár
      6.   Vymedzená oblasť
      
      Oblasť určená na výrobu vína z oblasti Maasvallei Limburg je vo vinohradníckej zóne A, nachádza sa až na zemepisnej strednej terase na obidvoch brehoch rieky Maas v belgických a holandských regiónoch oblasti Limburg, ktoré sú historicky a zemepisne navzájom prepojené.
      
                  —
               
               
                  Okresy a mestá na belgickej strane: Kinrooi, Maaseik, Dilsen-Stokkem, Maasmechelen a Lanaken.
               
            
                  —
               
               
                  Na holandskej strane: Stein, Sittard-Geleen, Echt-Susteren, Maasgouw, Roermond, Maasgouw a Leudal.
               
            Rozloha vymedzenej oblasti je 155,09 km2.
      7.   Hlavné odrody viniča
      
      
                   
               
               
                  Auxerrois B
               
            
                   
               
               
                  Acolon
               
            
                   
               
               
                  Tramín červený B
               
            
                   
               
               
                  Dornfelder N
               
            
                   
               
               
                  Chardonnay B
               
            
                   
               
               
                  Siegerrebe Rs
               
            
                   
               
               
                  Rizling B
               
            
                   
               
               
                  Burgundské modré N
               
            
                   
               
               
                  Burgundské sivé G
               
            
                   
               
               
                  Burgundské biele B
               
            8.   Opis súvislostí
      
      
         Miesto
      
      Oblasť Maasvallei Limburg sa nachádza v aluviálnej nížine štrkovej časti rieky Maas (časti, ktorá do veľkej miery tvorí fyzickú hranicu medzi Holandskom a Belgickom). Podložie sa skladá z hrubej vrstvy štrku, ktorý sedimentácia presunula z pohorí Jura a Ardeny. Vrstva štrku má hrúbku 5 až 15 m. Na štrku sa neskôr usadila hrubá vrstva hliny, vďaka ktorej je Maasvallei ideálnym regiónom pre poľnohospodársku výrobu. Z historického a ekonomického hľadiska sa región rýchlo rozvíjal, keď bola rieka Maas ešte splavná. Umožnilo to vznik obchodných centier, akými sú Roermond, Stokkem a Maaseik.
      
         Relevantné odrody hrozna v rámci vymedzenej zemepisnej oblasti
      
      Odrody hrozna, ktorým sa darí v miernom podnebí, sa nachádzajú aj v oblasti Maasvallei Limburg: Acolon, Auxerrois B, Chardonnay B, Dornfelder N, Tramín červený B, Burgundské biele B, Burgundské sivé G, Burgundské modré N, Rizling B a Siegerrebe Rs. Regionálna povaha charakteristického hlinitého a štrkového podložia, ako sa podrobne uvádza nižšie v časti s opisom príčinnej súvislosti, tiež prispieva k typickej chuti odrodových vín.
      
         Príčinná súvislosť: historická
      
      Hrozno určené na výrobu vína sa v ranom stredoveku pestovalo v opátstvach pozdĺž rieky Maas. V historických textoch sa uvádza skromné pestovanie hrozna vo vnútri opátstiev. Mnoho názvov miest je spojených s vinicami (vrátane „Wingerd“ [vinič]), čo svedčí o histórii pestovania viniča v tejto oblasti. Víno bolo jedným z dôvodov, prečo kláštor vznešených benediktínskych mníšok v meste Thorn získal najprv status alódia a napokon hlavného opátstva. Mnohé názvy miest ako „wingerd“, „wingerdenplein“ atď. poukazujú na bohatú históriu pestovania viniča. Za zmienku stojí aj legenda z 8. storočia o „vínnom zázraku“ v meste Aldeneik.
      Tieto odkazy na prítomnosť vína možno nájsť v celej oblasti Maasvallei.
      
         Príčinná súvislosť: geológia/pôda
      
      Štrk v rieke Maas je zložený najmä z vápenca, kremenného piesku a kremeňa. Vďaka zmesi týchto druhov kameňa ide o pôdu, ktorá je veľmi bohatá na minerály, čo sa prejavuje vo vyvážených vínach s charakteristickou minerálnou chuťou a jemnými kyselinami.
      Piesočnato-hlinitá pôda, ktorá sa nachádza na štrkovej vrstve, mu zas dodáva hmotnosť, hĺbku, bohatosť a širokú paletu príchutí. Z hrozna pestovaného na štrkovo-kamenistom podklade sa vyrábajú niektoré šumivé a silné vína s charakteristickou minerálnou chuťou. Korene viniča vždy prechádzajú cez štrkovú vrstvu až na úroveň podzemnej vody, kde možno nájsť väčšinu minerálov, ktoré vínam dodávajú ich typickú chuť.
      
         Príčinná súvislosť: Podnebie
      
      Pomalé dozrievanie v charakteristickej mikroklíme oblasti Maasvallei Limburg pomáha k vytvoreniu chuti, ktorá sa opisuje nižšie. Kyseliny sa počas chladnejších jesenných nocí postupne rozložia, aby hrozná mohli pomaly dozrievať a dosiahla sa intenzívnejšia aróma, ktorá je charakteristická pre tento región. Planina Kempisch chráni oblasť Maasvallei pred príliš častými zrážkami a zaisťuje chránené, a teda teplejšie a suchšie prostredie. Voda z jazier vytvorených ťažbou štrku pomáha pri regulácii teploty a zabezpečuje vynikajúcu ventiláciu. Lístie viniča v dôsledku toho rýchlejšie vyschne, čo umožňuje hroznám dosiahnuť ešte lepšiu rovnováhu, pokiaľ ide o cukry, kyseliny a arómy.
      
         Príčinná súvislosť: ľudský faktor
      
      Ako sa už spomínalo, v oblasti Maasvallei Limburg sa vinič pestuje už niekoľko storočí. Od polovice minulého storočia túto oblasť formovala ľudská činnosť, a to najmä ťažba štrku a výstavba umelých jazier Maasplassen. Týmto sa vína z tejto CHOP odlišujú od CHZO a iných označení pôvodu. Je to spôsobené tepelnou pufračnou schopnosťou rozsiahlej vodnej plochy rieky Maas a umelých jazier Maasplassen, ktoré znižujú pravdepodobnosť výskytu jarných námraz a na jeseň zabezpečujú vyššie teploty, ktoré majú zásadný význam pre kvalitatívne a kontrolované dozrievanie hrozna. Zabezpečuje sa tým kontinuita chuti vína a umožňuje splnenie osobitých parametrov vína, pokiaľ ide o hodnotu pH, kyslosť a obsah cukru.
      Tieto prirodzené vlastnosti, umocnené ľudskou činnosťou, sú v rámci Európy jedinečné, a teda dôležité pre úzke vymedzenie danej oblasti.
      9.   Ďalšie základné podmienky
      
      Žiadne
      
         Odkaz na špecifikáciu výrobku
      
      https://www.rvo.nl/sites/default/files/Productdossier%20BOB%20Maasvallei.pdf
      http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische